รองนายกรัฐมนตรี ชื่นชมราคาปาล์มน้ำมันสูงขึ้นตามเป้าหมาย สร้างรายได้แก่เกษตรกร หลังคณะกรรมการนโยบายปาล์มน้ำมันแห่งชาติ เน้นควบคุมทั้งระบบ
รองนายกรัฐมนตรี ชื่นชมราคาปาล์มน้ำมันสูงขึ้นตามเป้าหมาย สร้างรายได้แก่เกษตรกร หลังคณะกรรมการนโยบายปาล์มน้ำมันแห่งชาติ เน้นควบคุมทั้งระบบพลเอก ประวิตร วงษ์สุวรรณ รองนายกรัฐมนตรี  ประชุมคณะกรรมการนโยบายปาล์มน้ำมันแห่งชาติครั้งที่ 5/2562โดยที่ประชุมได้รับทราบถึงการปรับตัวของราคาน้ำมันปาล์มในท้องตลาดจากเดิม ราคา ก.ก.ละ 2.30-2.80 บาท เป็น ราคา ก.ก.ละ 5.70-6.60 บาท เป็นไปตามเป้าหมายของรัฐบาล ถือว่าเป็นราคาที่ดี สร้างรายได้ให้กับเกษตรกร ซึ่งเป็นผลจากมาตรการแก้ไขของคณะกรรมการฯ โดยมีมาตรการการสั่งซื้อปาล์มไปใช้ผลิตกระแสไฟฟ้าของการไฟฟ้าฝ่ายผลิตแห่งประเทศไทยและการผลิตน้ำมันดีเซลหมุนเร็ว B10 รวมถึงรับทราบความพึงพอใจของเกษตรกรชาวสวนปาล์มจากราคาปาล์มน้ำมันที่สูงขึ้นและการได้รับเงินประกันรายได้ ตามโครงการประกันรายได้เกษตรกรชาวสวนปาล์มน้ำมันปี 2562 ถึง ปี2563  ทั้งนี้ ที่ประชุมยังได้มีการพิจารณาเห็นชอบเรื่องที่สำคัญ ได้แก่ การขอขยายระยะเวลาดำเนินการติดตั้งเครื่องวัดปริมาณน้ำมันปาล์มดิบจาก 2 เดือน เป็น 6 เดือน การทบทวนมาตรการการบริหารการนำเข้าสินค้าน้ำมันปาล์มและน้ำมันเนื้อในเมล็ดปาล์มจากเดิมขึ้นทะเบียนเพียงครั้งเดียวโดยไม่กำหนดวันหมดอายุ เป็นกำหนดขึ้นทะเบียนเป็นรายปีเพื่อให้สามารถติดตาม ตรวจสอบ สถานะปัจจุบันของผู้นำเข้าได้อย่างมีประสิทธิภาพ และเห็นชอบแนวทางการกำหนดด่านนำเข้าและนำผ่านสินค้าน้ำมันปาล์ม และน้ำมันเนื้อในเมล็ดปาล์ม เพื่อรองรับมาตรการควบคุมและการแก้ปัญหาปาล์มน้ำมันให้มีความสมดุลย์ต่อไป